Buxoro shahrida aholiga bir necha yildan buyon transport xizmati ko‘rsatib kelayotgan “Alixan Trans” MChJ korxonasi 4 mln. AQSh dollari miqdoridagi imtiyozli kredit hisobiga Xitoydan 65 ta zamonaviy “Asiastar Yaxing Werstar” avtobuslarini olib kelmoqda. Bu haqda Transport vazirligi axborot xizmati xabar qildi. Foto: Transport vazirligi axborot xizmati Ushbu avtobuslarning 60 tasi o‘rta sig‘imli bo‘lib, ular shahar ichi yo‘nalishlarida qatnovlarga qo‘yilishi rejalashtirilgan. Avtobuslarning 5 tasi esa katta sig‘imli bo‘lib ular turizm sohasida transport xizmatlarini ko‘rsatishga jalb etiladi. Foto: Transport vazirligi axborot xizmati Yuqori darajadagi qulayliklarga ega bo‘lgan zamonaviy avtobuslar joriy yilning 24 avgust kunidan boshlab Buxoro shahri yo‘nalishlarida qatnovlarni amalga oshirib, yo‘lovchilarga transport xizmati ko‘rsatishni boshlaydi.